கேள்வி: சர்குல் - திருவிழா என்பது என்ன?
பதில்: இத்திருவிழாவில் மக்கள் ''சர்ணா'' எனப்படும் காப்புக்காடுகள் உள்ள வழிபாட்டுத் தளத்தில் வழிபாடு செய்கின்றனர். இந்த நாளில் உழுவது தடைசெய்யப்பட்டுள்ளது. பண்டிகைக்கு ஒரு நாள் முன்னதாக மக்கள் விரதம் இருப்பார்கள். இளைஞர்கள் அருகிலுள்ள காட்டிலிருந்து குங்கிலியம் பூக்களைச் சேகரிப்பதுடன், நண்டு மற்றும் மீன் பிடித்தல். திருவிழாவின் போது மக்கள் தோல் எனும் ஒரு வகை மத்தளம், ''நாகரா'', மதல் உள்ளிட்ட இசைக்கருவிகளை இசைத்துக்கொண்டு ''சர்ணாவுக்குச்'' செல்கின்றனர். இங்கு இவர்கள் குங்கிலிய மரத்தை வணங்குகிறார்கள். குங்கிலிய மரத்தின் பூக்களைப் பக்தர்கள் தெய்வங்களுக்குப் படைக்கின்றனர். லயா அல்லது ''பூஜார்'' என்று அழைக்கப்படும் கிராம பூசாரியான ''பகன்'', கிராமத்தின் நன்மைக்காகப் குங்கிலியம் பூக்கள், பழங்கள், சாதிலிங்கம், மூன்று சேவல்கள் மற்றும் ''தபன்'' (மதுபானம்) ஆகியவற்றினை கிராம தெய்வத்திற்குக் காணிக்கையாகக் கொடுப்பார். சூரியன், கிராம தெய்வங்கள் மற்றும் மூதாதையர்களுக்காகப் பகன் வெவ்வேறு நிறமுடைய மூன்று சேவல்களைப் பலியிடுகிறார். பகன் சர்னாவில் தண்ணீர் பானையை வைத்து அடுத்த ஆண்டு வானிலை பற்றி முன்னறிவிப்பு செய்வார். பகன் கிராம மக்களுக்குக் குங்கிலிய மரத்தின் பூக்களைப் பிரசாதமாக விநியோகிக்கிறார். மக்கள் தங்கள் வீட்டில் உள்ள மூதாதையர்களின் ஆன்மாக்களை வணங்கி, வெவ்வேறு உணவுகளைச் சமைத்து பிறர்க்கு வழங்கி உண்பார்கள். முன்னோர்களின் ஆன்மாக்களுக்கு உணவு அளித்த பிறகே உணவு உண்கின்றனர். பின்னர் இவர்கள் பாடுகிறார்கள். தோல், நகரா மற்றும் மந்தர் இசைக்கருவிகளை இசைத்து தாளத்திற்கேற்ப நடனமாடுவார்கள். மேலும் நெல் பியர் ''ஹாண்டியாவையும்'' குடிக்கிறார்கள். படிமம்:SARHUL_IN_RANCHI.jpg 1961ஆம் ஆண்டு முதல் கும்லாவில் சர்குல் திருவிழாவில் ஊர்வலம் நடத்தப்படுகிறது. இதற்கு முன், இத்தகைய ஊர்வலம் இல்லை. மக்கள் சர்னாஸ்தாலுக்கு அருகில் நடனம் மட்டுமே ஆடினார்கள். நகர்ப்புறத்தில், நடுத்தர வர்க்க பழங்குடி ஆர்வலர்கள் பிராந்திய அடையாளத்தைக் குறிக்கும் வகையில் இயற்கை திருவிழா சாகுலை மீண்டும் கொண்டாடுகின்றனர். அதே நேரத்தில் கிராமப்புறங்களில் தெய்வங்களுக்கு நன்றி செலுத்துவதற்காக இது கொண்டாடப்படுகிறது.
கேள்வி: சர்குல் - இந்தியாவில் தொடர்புடைய திருவிழாக்கள் பற்றி விளக்கவும்.
பதில்: இந்தியா முழுவதும் புத்தாண்டாகப் பல பண்டிகைகள் கொண்டாடப்படுகின்றன. இவற்றில் சில திருவிழாக்கள் பின்வருமாறு: * பஹா பராப், ஹோ மக்கள் மற்றும் சந்தாலிகள் * அசாமில் ரோங்காலி பிஹு * இந்தியாவின் பஞ்சாப் (இந்தியா) வைசாக்கி * இந்தியாவின் மேற்கு வங்காளம் பகேலா பைசாக் * கேரளம் விஷூ * தமிழ்நாடு தமிழ்ப் புத்தாண்டு